section_heading: Prvi svjetski rat
paragraph_text: Valeanu je 11. lipnja 1917. imenovan zapovjednikom IV. korpusa. Zapovijedajući IV. korpusom sudjeluje u Bitci kod Marastija, nakon čega je promaknut u čin divizijskog generala. Četvrtim korpusom zapovijeda do 1. kolovoza 1917. kada preuzima zapovjedništvo nad II. korpusom zamijenivši zapovjedništvo s Arturom Vaitoianuom koji je pak postao zapovjednikom IV. korpusa. Nakon preuzimanja zapovjedništva nad II. korpusom Valeanu zapovijedajući istim sudjeluje u Drugoj bitci kod Oituza. Drugim korpusom zapovijeda do 5. veljače 1918. godine.